open-index/open-wikipedia-markdown huggingface dataset:
Ненаведени овластувања

**Имплицирани овластувања** — во случајот на владата на САД, се овластувањата кои ги спроведува Конгресот, а кои не се експлицитно наведени во Уставот, но сепак се неопходни и соодветни кога станува збор за извршување на власта од страна на Конгресот. Кога Џорџ Вашингтон го известил Александар Хамилтон да ја одбрани уставноста на Првата банка на САД против аргументите на Томас Џеферсон, Џејмс Медисон и јавниот обвинител на САД Едмунд Рендолф, Хамилтон дал изјава која што станала класична за ненаведените овластувања. Хамилтон тврдел дека независните должности на владата го подразбирале правото на користење на соодветни средства со цел постигнување на одредени цели. Иако владата на САД била независна само за некои посебни прашања, било невозможно да се дефинираат овластувањата кои може да ги користи, поради тоа што било невозможно за уставотворците да ги предвидат сите идни проблеми. Хамилтон забележал дека „општата социјална клаузула“ и „неопходната и соодветна клаузула“ давале еластичност на уставот. Хамилтон успешно го истакнал своето тврдење пред Вашингтон, кој подоцна го потпишал неговиот предлог закон за Банката преточувајќи го во закон.

Подоцна, позајмувајќи го аргументот на Хамилтон, претседателот на Врховниот суд Џон Маршал се повикал на ненаведените овластувања на владата во пресудата во случајот *[[Мекулох против Мериленд]]*. Аргументот се користел со цел да се оправда негирањето на правото на сојузната држава да оданочува банкноти на Втората банка на САД, при прашањето за уставноста на Конгресот кој ја донел оваа одлука во 1816.

## Забелешки и наводи
Ненаведени овластувања логично можат да се сметаат за овластувања, иако не се експлицитно наведени. Легитимноста на овие овластувања се црпи од клаузулата за „општа социјална помош“ во преамбулата, „неопходната и соодветна клаузула“ и „клаузулата за трговија“ кои му дозволувале на конгресот да врши дејствија кои не се директно спомнати во уставот со цел добробит на нацијата.

Категорија:Уставно право
Категорија:Дедуктивно расудување
Танин

**Танините** се астрингентни, полифенолни биомолекули кои се врзуваат и ги преципитираат белковините и разни други органски соединенија, вклучувајќи ги и аминокиселините и алкалоидите.

## Структура и класи
Постојат три главни класи на танини. Подолу се прикажани градивните единици на секоја класа.


Категорија:Фитохемикалии
Категорија:Исхрана
Луисао

**Андерсон Луис да Силва** (роден на 13 февруари 1981 година), познат како **Луисао**, е бразилски поранешен фудбалер, играч од одбраната.

Најголемиот дел од својата кариера Луисао го поминал во дресот на португалската Бенфика (2003-2018), клуб за кој одиграл 538 официјални натпревари и со кој освоил 20 трофеи. Тој исто така е играчот со најдолг стаж како капитен во историјата на клубот. Пред да дојде во Бенфика, Луисао играл и за два клуба во својата татковина Жувентус и Крузеиро.

За бразилската репрезентација настапил во 44 натпревари, и ја претставувал својата земја на две Светски првенства и три турнири на Копа Америка.

## Титули
### Клупски
#### Крузеиро
***[[Фудбалски куп на Бразил|Куп на Бразил]]** (1) : 2003
***[[Кампеонато Минеиро]]** (1) : 2003

#### Бенфика
*** [[Примеира лига]]** (5) : 2004–2005, 2009-2010, 2013-2014, 2014-2015, 2015-2016, 2016-2017
***[[Податотека:Icon Trophy Taça de Portugal (Cup of Portugal).svg|10px]] [[Фудбалски куп на Португалија|Куп на Португалија]]** (2) : 2003–2004, 2013-2014, 2016-2017
***[[Податотека:Taça da Liga.svg|10px]] [[Лига куп на Португалија]]** (7) : 2008–2009, 2009–2010, 2010–2011, 2011–2012, 2013–2014, 2014–2015, 2015–2016
*** [[Суперкуп на Португалија]]** (3) : 2005, 2014, 2016, 2017
* Лига Европа : *вицешампион* 2012-2013, 2013-2014

### Репрезентација
;Бразил
*** [[Копа Америка]]** (1) : 2004
*** [[Куп на конфедерации]]** (1) : 2005, 2009
*КОНКАКАФ Голд куп : 20px|Сребрен медал 2003

## Наводи

## Надворешни врски

*Луисао на soccerway
*Луисао на transfermarkt

Категорија:Живи луѓе
Категорија:Бразилски фудбалери
Категорија:Фудбалери на ФК Крузеиро
Категорија:Фудбалери на ФК Бенфика
Категорија:Родени во 1981 година
Мезе

**Мезе** (; ; ; ; ; ; ) е јадење кое се служи со алкохолни пијалаци во земјите од Блискиот Исток, балканските земји, и во делови од Средна Азија. Во левантската, кавкаската и балканската кујна, мезето се служи на почетокот од оброкот. Зборот *мезе* доаѓа од персискиот јазик , со значење „вкусно“.

## Видови мезе

Мезето во Турција вообичаено се состои од: бело сирење, парчиња диња, мелени лути пиперки мешани со ореви, таратур или цаѕики, салата од модри патлиџани, салата од мозок, пржени лигни, сарма, џигери, салата од октопод, шиш-ќофте, и слично.

Во Грција, на Кипар и во земјите од Балканскиот Полуостров, како и кај нас во Македонија, *мезе* може да биде топло или ладно послужено јадење. Може да биде: морска храна, или каков било вид на салата, сечкани варени јајца, леб со вкус на лук, свежо или печено парче сирење, маслинки, готвен зеленчук, салата од модар патлиџан, тарамо салата, и слично.

Во земјите од Балканскиот Полуостров, мезето може да вклучува разни видови салати, и најчесто не вклучува готвени јадења. Како мезе, се изнесуваат разни видови на сирење, кајмак, салами, сушено месо, кулен, сланина, суџук, маслинки, кој било вид на зеленчук, а доколку се работи за муслиманско мезе, тогаш тоа ги исклучува производите од свинско месо.

Во Романија за мезе се изнесува сирење или некој вид на салама.

## Наводи

Категорија:Балканска кујна
Категорија:Мезе
Категорија:Блискоисточна кујна
Џејсон Кристи (велосипедист)

**Џејсон Кристи** (; р. ) — новозеландски професионален друмски велосипедист, кој вози за континенталната екипа .

Во јануари 2016 година го освоил националното друмско првенство, при што станал првиот број 1 на новосоздадениот Светски пласман UCI.

## Достигнувања

;2011
: 1. 20п Национално хронометарско првенство под 23 години
;2013
: 1. Етапа 1 Банјуванги Тур де Ијен
: 1. Етапа 3 Велосипедски класик Нов Зеланд
;2014
: 3. 15п Национално хронометарско првенство
: 4. Национално друмско првенство
;2015
: 1. Тур де Окинава
: 2. Велосипедски класик Нов Зеланд
::1. Етапа 1
;2016
: 1. 20п Национално друмско првенство
: 1. Светски пласман UCI, (2 седмици)

## Наводи

## Надворешни врски
* 
* 
* 

Категорија:Родени во 1990 година
Категорија:Живи луѓе
Категорија:Новозеландски велосипедисти
Џејсон Кристи

**Џејсон Кристи** е име на следниве личности:

* Џејсон Кристи (хокеар) (р. 1969) — канадски хокеар на мраз и тренер
* Џејсон Кристи (велосипедист) (р. 1990) — новозеландски велосипедист
Балканска кујна

**Балканска кујна** може да се однесува на:

* Македонска кујна, традиционална кујна во Република Македонија
* Албанска кујна, национална кујна на албанскиот народ
* Босанска кујна, кујна на Босна и Херцеговина
* Бугарска кујна, кујна на Бугарија
* Хрватска кујна, кујна на Хрватска
* Грчка кујна, кујна на Грција
* Косовска кујна, кујна на Косово
* Црногорска кујна, кујна на Црна Гора
* Османлиска кујна, кујна на Османлиското Царство
* Романска кујна, кујна на Романија
* Српска кујна, кујна на Србија

## Поврзано
* Римска кујна, кујна на Римското Царство
* Старогрчка кујна, кујна на Стара Грција
* Византиска кујна, кујна на Византиското Царство
* Европска кујна, општ израз за заедничката кујна на европските земји
* Левантска кујна, традиционална кујна на Левантот
* Средоземна кујна, кујна на земјите покрај Средоземното Море
* Словенска кујна, кујна на Словените
* Турска кујна, кујна на Турција

Категорија:Кујна
Категорија:Кујна по земја
Црква „Св. Кузман и Дамјан“ - Триангла

**Свети Кузман и Дамјан** — македонски православен храм во населбата Триангла, во североисточниот дел на градот Скопје.

Храмот е од поново време. Традиционално во црквата има собири за патрониот празник и поголемите христијански празници.

## Наводи

Категорија:Триангла
Категорија:Цркви во Скопје
Триангла
Филарет Шал

**Филарет Ефемон Шал** (), (,   - , ) – француски писател и новинар, автор на бројни книжевни студии, особено за литературата на англиски јазик, за која многу придонел да се запознае во Франција во XIX век.

## Животопис
мини|лево|Портрет на Филарет Шал од Ежен де Миркур – 1857

Син на пратеникот Пјер жак Шал и братучед на математичарот Мишел Шал, дел од своето детство поминува во национален воен лицеј каде е воспитуван со култот на Наполеон.

Но неговиот татко премногу се компромитирал со Империјата, па семејството извесно време оди во егзил во Англија. Филатер таму работи различни работи, а една од нив е печатар. Тој ја открива британската култура која му станува страст.

По враќањето во Франција во 1818 година, издава литературни критики во различни ревии, меѓу кои во „Ревија на два света“ и „Британска ревија“.

Од 1837 до 1873 година тој е библиотекар во библиотеката Мазарин и професор на Колеж де Франс каде ја држи катедрата за јазици и литература од германско потекло и катедрата за странски европски јазици и литература од 1841 до 1873 година.

Филарет Шал е татко на филологот Емил Шал.

## Признанија и почести
*Една улица во Менвилје го носи неговото име
*Витез на Легијата на честа (1832)  на семрежното место на Министерството за култура на Франција

## Наводи

## Надворешни врски

* 
* 

Категорија:Француски писатели
Категорија:Писатели од 19 век
Чавоглаве

**Чавоглаве** () — село во Хрватска, во склоп на општината Ружиќ во Шибенско-книнската жупанија.

Според пописот од 2001, во Чавоглаве живеат 199 жители

## Географија
Чавоглаве се наоѓа на надморска височина од 420 метри, помеѓу планините Свилаја и Мосеќ, покрај изворот на реката Чикола.

На југот од селото поминува регионалниот пат D56, во пределот помеѓу Дрниш и Муќ, а од другата страна на патот се наоѓа селото Кљаке.

## Историја
За време на хрватската војна за независност селото се наоѓало на самото боиште, но никогаш не било окупирано. Голем број од населението учествувало во борбите против припадниците на Српска Краина, а селото станало познато по песната „*Bojna Čavoglave*“ („*Војна за Чавоглаве*“) од страна на пејачот и жител на селото Марко Перковиќ.

Секоја година на 5 август во селото се одржува еден од најпознатите хрватски фестивали „*Прослава на денот на победата и благодарност на татковината кон жителите на Чавоглаве*“ ().

## Наводи

Категорија:Населени места во Хрватска
Тим Бахреин Викториус

**Бахреин-Мерида** (кратенка на екипата според UCI: **TBM**) — бахреинска професионална велосипедска друмска екипа, која била создадена во 2017 година. Екипата настапува во рамките на Светската турнеја.

## Состав на екипата
### 2017

### 2018

### 2019

### 2020

## Наводи

## Надворешни врски
* 

Категорија:Екипи во Светската турнеја на UCI
Категорија:Бахреински велосипедски екипи
Жил Жанен

мини|Жил Жанен од Давид д’Анже

**Габриел-Жил Жанен** (), (,  – , ) – француски писател и драмски критичар.

## Животопис
Како син на адвокат, Жанен добива добро образование, најпрво во својот роден град, потоа во гимназија во Париз. Рано почнал да се занимава со новинарство и работи за „Париска ревија“, „Ревија на два света“, „Фигаро“ и „Котидјен“. Тој е еден од основачите на „Париска ревија“ и „Детски весник“. Во 1827 година станал познат со романот „Мртвото магаре и гилотираната жена“ (*L’Âne mort et la femme guillotinée*). „Исповед“ (*La Confession*) во 1830 година, не толку длабок, но со уште позабележителен стил, и „Барнав“ (*Barnave*) во 1831 година, каде ја напаѓа фамилијата Орлеанови, ја воспоставуваат неговата репутација.

Во меѓувреме се вработува како критичар во „Журнал де деба“ (*Journal des Débats*), каде останува четириесет години. Неговиот авторитет му го носи прекарот „принц на критичарите“.

После бројни обиди, на 7 април 1870 година, избран е во Француската академија каде го зел местото на Шарл Огистен Сент-Бев.

Во 1874 година, Александр Пједањел (неговиот секретар) издал книга за Жил Жанен со библиографија.

Жанен го посетувал замокот Сент Обен, сопственост на родителите на неговата жена, во близина на Гајон.

Погребан е на гробиштата Евре.

## Наводи

## Надворешни врски

* Биографски белешки на Француската академија
* Дела на семрежното место на проектот Гутенберг
* Текстови  во електронската библиотека Лизје. Погледајте и:
** ''Discours de réception à la porte de l’Académie française''  (1865).
** ''Manifeste de la jeune littérature : Réponse à M. Nisard'' .
** ''Talma et Lekain''  (1826).
** ''Frédérick Lemaître aux Folies-Dramatiques''  (1835).
** ''Mlle Mars et Mme Dorval'' (1835).
** ''Le marchand de Chiens''  (1832).
** ''L’amour des livres''  (1866).
** ''La dévote''  (1841).
** ''Le bas-bleu'' (1842).
* Онлајн текстови на Миселане, хетерогена библиотека:
** ''Mme de Maintenon et Ninon de Lenclos''.
** ''Nina, la folle par amour'' (1827).
** ''Modes'' (1828).
** ''Le vieux garçon'' (1829).
** ''Autrefois marchande de modes'' (1834).
** ''Phrénologie'' (1834).

Категорија:Француски писатели
Категорија:Писатели од 19 век
Категорија:Француски новинари
Категорија:Членови на Француската академија
Пустинска мачка

**Пустинската мачка** (Felis margarita) е цицач од редот на зверови и од фамилијата Felidae.

## Згриженост

Оваа врста е на низок степен на опасност од изумирање.

## Распространетост

Ареал пустинската мачка (Felis margarita) се одгледува во поголем број на држави. Врстата е присутна во Пакистан, Иран, Египет, Израел, Алжир, Мароко, Мавританија, Нигерија, Сирија, Туркменистан, Узбекистан, Казахстан, Саудиска Арабија, Јордан, Кувајт, Оман, Обединети Арапски Емирати, Јемен.

Присуството е непотврдено во Авганистан, Чад, Мали, Ирак, Сенегал, Либија, Тунис, Судан и Катар.

## Седиште
Седиштата на пустинските мачки се во планини и пештери и камени пустини.

## Наводи
Гастон Леру

**Гастон Луј Алфред Леру** () (6 мај 186815 април 1927) е француски новинар и писател на детективска проза. Најпознат е по романите: *[[Фантомот на операта]]* и *[[Мистеријата на жолтата соба]]*. Првиот роман е предмет на многубројни театарски и филмски адаптации.

Леру е роден и школуван во Париз, каде студирал право. Како наследник на огромно богатство, Леру ги поминува годините живеејќи луд живот низ Франција додека не банкротира. Долго време работи како репортер и новинар, а лично ја покрива и руската револуција од 1905. Леру, како репортер, покрива и познат случај во париската опера, во чии подруми биле најдени заложници, настан кој делумно ќе го инспирира познатиот роман. Основа и филмска компанија со намера да пишува романи, кои компанијата подоцна ќе ги адаптира во филмови.

Леру честопати се нарекува францускиот еквивалент на англискиот Артур Конан Дојл или американскиот Едгар Алан По кога станува збор за пишување на оригинална детективска проза. Ликот на Жозеф Рултаби е создаден во традицијата на Шерлок Холмс. Леру е светски познат по усовршување и популаризирање на еден вид детективски приказни, т.н. мистерии во затворен простор.

## Наводи

## Надворешни врски
* 
* 
* 
* About Gaston Leroux , gaston-leroux.net
* Книги и биографија на Леру, Гастон , readprint.com
* Универзумот на Џозеф Рултаби , rouletabille.perso.cegetel.net
* Сè за легендата на фантомот и нејзиниот создавач, Гастон Леру , ladyghost.com
*  Француски аудио верзии на делата на Леру , litteratureaudio.com  

Категорија:Родени во 1868 година
Категорија:Починати во 1927 година
Категорија:Француски романописци
Категорија:Носители на Легијата на честа
Национална републиканска партија (САД)

**Национална републиканска партија** (позната и како **Антиџексонска партија**) — поранешна американска политичка паритја. За време на администрацијата на Џон Квинси Адамс (1825-1829), поддржувачите на претседателот биле познати како „**луѓето на Адамс**“ или „**антиџексонци**“. Кога Ендру Џексон бил избран за претседател на САД во 1828 година, оваа партија станала опозиција. Користењето на поимот „национално-републиканска“ датира од 1830 година.

## Историја
Пред стапувањето на Џон Квинси Адамс на функцијата претседател во 1825 година, Демократско-републиканската партија која тогаш била единствена американска национална партија повеќе од една деценија почнала да се поделува губејќи го својот идентитет. Не се состанувале јавните гласања поради тоа што почнале да се развиваат различни интереси. По изборите во 1824 се формирале фракции кои ги поддржувале Адамс и Ендру Џексон. Политичарите кои го поддржувале Адамс, вклучувајќи ги и повеќето поранешни федералисти како Данеил Вебстер и Адамс, постепено ја формирале Националната републиканска партија, а оние политичари кои го поддржувале Џексон ја формирале денешната Демократска партија.

Таканаречената *ад хок* коалиција која што го поддржувала Џон Квинси Адамс се распаднала по поразот на изборите во 1828. Главната опозиција за време на новиот претседател Џексон, била Националната републиканска партија или антиџексонците формирана и водена од страна на Хенри Клеј. Го споделувала истиот националистички пристап како луѓето на Адамс, и сакале да се користат националните ресурси со цел да се изгради силна економија. Платформата на Клеј била национален систем финансиран преку внатрешните реформи како и протекционистичка тарифа која би овозможила економски развој. Притоа, обидувајќи се да ги обедини интересите на двата различни региони, партијата се стремела кон тоа да промовира национално единство и хармонија.

Националните републиканци гледале на Унијата како корпоративна, органска целина. Оттука произлегуваат и идеите на Клеј за неговите гледишта кон националниот интерес. Спротивно на ова, тие немале почит кон оние кои се идентификувале како „партиски“ политичари поради додворувањето на локалните интереси на сметка на националниот интерес. Партијата се состанала на национална конвенција при крајот на 1831 и го номинирала Клеј како кандидат за претседател додека Џон Сарџент за потпретседател.

Виговската партија се создала во периодот помеѓу 1833 и 1834 година по поразот на Клеј како претставник на коалицијата на националните републиканци, заедно со Антимасонската партија, џексонците и луѓето чија последна активност била во Федералистичката партија една деценија порано. Накратко, се формирала Виговската партија со помош на останатите помали партии во коалиција против претседателот Џексон и неговите реформи.

## Наводи

Категорија:Поранешни политички партии во САД
Амеде Ашар

**Луј Амеде Ежен Ашар** (; (,  – , ) — француски романописец, драматург и новинар.

## Животопис
Амеде Ашар завршува гимназија во Марсеј.. По краткиот престој во Алжир каде управува со фарма, потоа во Тулуза каде е вработен во кабинетот на префектот, тој работи како новинар во Марсеј во „Семафор“ при што напишал бројни написи и хроники.

Кога стигнал во Париз, соработува со „Вер-Вер“ (*Vert-Vert*), потоа со „Лантракт“ (*L’Entracte*), „Шаривари“ (*Le Charivari*) и „Л’Епок“ (*L’Époque*), притоа пишува не само за себе, туку и за колегите новинари на кои им недостига инспирација. Потоа соработува со сатиричниот весник „Памфлет“ (*Le Pamphlet*). Тој го предизвикува на двобој извесен Фјорентино кој го наклеветил. Во двобојот Ашар е сериозно ранет. Уште реконвалесцент, тој заминува за Италија со француската армија за да биде воен дописник на „Журнал де деба“ (*Journal des débats*).

Ашар многу твори. Покрај својата активност на новинар, тој наоѓа време да напише петнаесетина театарски пиеси и четириесетина романи, меѓу кои бројни се акциските романи (со наметка и меч). Погрешно му се припишува авторството на овој израз бидејќи Понсон ди Терај го употребил пред него, но неговиот роман „Наметка и меч“ издаден во 1875 година,  всушност е еден од предците на овој жанр. Александар Дима му се восхитувал.

мини|upright|Гробот на Ашар на гробиштата Пер Лашез

Амеде Ашар е погребан на гробиштата Пер Лашез во Париз. Надгробниот споменик во негова чест му го подигнало Друштвото на книжевници и Друштвото на драмски автори, и е украсен со медалјон изработен од вајарот Луј-Шарл Жансон.
.

## Дела
*Бел-Роз (*Belle-Rose*, 1847) 
*Внуците на Ловлас (*Les Petits-fils de Lovelace*, 1854) 
*Морис де Треј (*Maurice de Treuil*, 1857)
*Оградениот јаболков овоштарник (*Le Clos Pommier*, 1858)
*Наланџиката (*La Sabotière*, 1859) 
*Јадовите на еден милионер (*Les Misères d'un millionnaire*, 1861) 
*Приказна на еден човек (*Histoire d'un homme*, 1863)
*Ударите со меч на г. Де ла Герш (*Les Coups d'épée de M. de La Guerche*, 1863)
*Г-ѓа де Саранс (*Mme de Sarens*, 1865)
*Ловот на идеалот (*La Chasse à l'idéal*, 1867) 
*Марсел (*Marcelle*, 1868)
*Кон и против сите (*Envers et contre tous*, 1874) (продолжение на *Ударите со меч на г. Де ла Герш*) 
*Наметката и мечот (*La Cape et l'Épée*, 1875)
*Златно руно (*Toison d'or*, 1875) (продолжение на *Наметката и мечот*)

## Наводи

## Надворешни врски

* 

Категорија:Француски писатели
Категорија:Писатели од 19 век
Категорија:Француски новинари
Категорија:Француски романописци
Категорија:Погребани на гробиштата „Пер Лашез“
Биљал Касами

**Биљал Касами** (албански: *Bilall Kasami,* 31 јули 1975, Тетово) — македонски политичар од албанска народност, и претседател на партијата Движење Беса. Завршил економски студии на универзитетот „Св. Кирил и Методиј“ во 2000, а во следните четири години работел во царинската управа на Република Македонија. Во периодот 2004–2006 бил државен секретар во министерството за економија како член на ДУИ, но потоа се вратил во царина каде останал две години. Касами ја напуштил ДУИ во 2008 и се зачленил во Нова демократија, која згаснала во 2011 по неуспехот на парламетарните избори одржани истата година. Истовремено бил професор на Меѓународниот Балкански универзитет (2009–2011), а во политиката се вратил во 2014 со основање на партијата Беса. Тој е оженет со Ајше Касами и имаат две деца.

## Наводи

## Надворешни врски
*Билал Касами  на мрежната страница на Беса

Категорија:Политичари од Беса
Категорија:Политичари од Тетово
Категорија:Пратенички состав 2016-2020
Категорија:Живи луѓе
Категорија:Градоначалници на Општина Тетово
Црква „Св. Илија“ - Виниче

**Свети Илија** — македонски православен манастирски црковен храм во скопското село Виниче. Црквата е единствена во Виничкиот манастир кој е познат по оревот од кој извира света вода.

Храмот бил изграден околу 1900 година на една доминантна височинка во Долна Маала.Претходно на тоа место бил поставен стар исклесан крст од камен, како симбол на христијанството и прославата на празникот Илинден, кој традиционално, секоја година се паѓа на 2 август. Тука се сместени и селските гробишта, кои порано се наоѓале во селото Црешево. Црквата е целосно обновена 2003 година од страна на месното население.

## Наводи

Категорија:Виниче
Виниче
Категорија:Македонската архитектура во 2003 година
Станушина

250px|thumb|right|Вино од сортата на грозје станушина од винаријата „Попова кула“
**Станушина** – автохтон вид грозје, кое се одгледува само во Македонија и не е пронајдена никаде на друго место во светот. Малку позната е надвор од својата родна земја, сепак таа е погодна за производство на многу квалитетни вина и главно се одгледува во регионот Тиквеш.

Воведувањето на интернационални сорти на грозје предизвикало остар пад на Станушина од видовите на лозови насади во скорешни времиња, заканувајќи се дека ќе се уништи оваа локална разновидност на грозје засекогаш. Согледувајќи го ова, локалните винарии започнале со иницијативи за повторно враќање на оваа уникатна стара македонска домашна сорта во регионот.

Оваа винова лоза е многу отпорнa на суша и штетници и може да се одгледува без наводнување. Овошјето зрее многу доцна, но дава добри приноси, произведувајќи во просек 15-20 т / ха. Добиениот сок содржи приближно 18-20% шеќер и 6-9 g / киселини. Во текот на добрата година, може да обезбеди база за вино со висок квалитет и средна јачина, со 11-12% алкохол. Богата со екстракт, но карактеристично бледа во бојатa, високото ниво на киселина му дава на виното одлична свежина и се препорачува да се зема на температура од 10-16&nbsp;°C. Станушина обично има светлина на јагода, малина, црна рибизла и арома на сув лист. Тоа го прави одличен додаток на бели и жолти сирења, лесни и крем десерти, листови салати, ореви и слатки.

Во минатото, со навлегувањето на новите меѓународни сорти грозје, почнало да се напушта производството на овој автохтон македонски вид грозје. Во Македонија станушината е малку застапена во производството на црни вински грозја, па со „Нацрт стратегијата за лозарство и винарство (2010-2015)“  се поддржува развојот на нови расадници со сертифициран саден материјал за винова лоза.

## Виногорја
Виновата лоза од сортата се наоѓа во повеќе региони на Македонија, а со Правилникот за реонизација на лозарските подрачја  истата е препорачана во Тиквешкото виногорје.

## Лоза
Лозата е средно бујна со прави и цврсти ластари, се одликува со добра родност. Зрната се средно големи, округли, со малку издолжена форма и со темносина боја.

## Витикултура
Станушината има краток вегатационен период и е погодна за реони со посвежа клима. Грозјето се бере рачно и во зависност од подрачјето бербата почнува од втората половина на септември и се протега до половината на октомври.

## Вина
Од оваа сорта на грозје се произведуваат црвени и розе суви вина со единствен вкус и карактер. Аромите се интензивни и богати. Станушината ослободува ароми на диви плодови, пролетни цветови и суви лисја.

## Консумирање
Препорачана температура на служење за вина од оваа сорта е од 10 до 16оС .

Вкусот се одликува со впечатлива овошна блажина што го прави ова вино извонредно добро за консумирање со бели и жолти сирења, јаткасто овошје и слатки.

## Поврзано
*Земјоделство во Македонија
*Попова Кула
*Тиквеш (винарија)
*Винарска визба „Картал“








## Наводи

Категорија:Вина
Категорија:Грозје
Категорија:Македонско вино
Жак-Франсоа Ансело

**Жак-Арсен-Франсоа-Поликарп Ансело** (), (,  – , ) – француски драматург и писател.

## Животопис
Во 1816 година неговата пиеса Ворик била прифатена во „Театр франсе“, но никогаш не била поставена на сцената. Три години подоцна, трагедијата во пет чина, „Луј IX“, е поставена на сцената и ќе доживее педесет претстава и ќе му донесе хонорар од 2000 ливри од Луј XVIII. Трите изданија од пиесата брзо биле исцрпени. Следното негово дело „Градоначалникот на палатата“ (*Le Maire du palais*) било играно со помалку успех, но му го донело крстот на Легијата на честа. Во 1824 година ја прави „Фиеск“, вешта адаптација на „Фиеско“ од Фридрих Шилер. Во 1828 година излегува „Олга или руската сирачка“ (*Olga ou l’Orpheline russe*) за која заплетот го зел од едно патување во Русија во 1826 година. Во 1825 година ја пишува „Мари де Брабан“ (*Marie de Brabant*), поема во шест пеења, во 1827 година „Светскиот човек“ (*l’Homme du monde*), роман во четири тома, а во 1829 година пиесата „Елизабета од Англија“ (*Élisabeth d’Angleterre*0.

Со Јулската револуција, тој веднаш го губи местото конзерватор во библиотеката Арсенал и кралски библиотекар и следните десет години главно ги минува во пишување водвиљи, драми и лесни комедии. Трагедијата „Марија Падиља“ (*Maria Padilla*) изведена во 1838 година, му го носи во 1841 година местото во Француската академија.

Во 1849 година, владата го испратила во Торино, Фиренца, Брисел и други главни градови, за да преговара за меѓународните авторски права. Договорите што ги склучил потоа, во голема мера, се резултат на неговиот такт и интелигенција.

Негова сопруга била писателката Виржини Ансело, која држела познат книжевен салон. Нивната ќерка Луиз Ансело (1825 – 1887) во 1844 година се омажила со Шарл Лашо, позната адвокат бонапартист.

## Дела
* Поезија (*Poésies*, 1853) Текст онлајн
* Целокупни дела на М. Ансело, со предговор за неговиот живот и дело (*Œuvres complètes de M. Ancelot, précédées d’une notice sur sa vie et ses ouvrages*, 1855)
* Животот на Франсоа-Рене Шатобријан (*Vie de François-René de Chateaubriand*, 1856)
* Шест месеци во Русија: писма до Сентин, во време на крунисувањето на Н.В. Царот (*Six mois en Russie : lettres écrites à M.X.-B. Saintines en 1826, à l’époque du couronnement de S.M. l’Empereur*, 1972) Текст онлајн

## Наводи

*

### Надворешни врски
* Биографски белешки на семрежното место на Француската академија 

Категорија:Француски писатели
Категорија:Писатели од 19 век
Категорија:Француски драматурзи
Категорија:Членови на Француската академија
Комунистичка партија на Македонија — Титови сили

**Комунистичка партија на Македонија — Титови сили** (порано: *Сојуз на Титови леви сили*) — македонска вонпарламентарна лева политичка партија основана на 26 октомври 2005 година. Партијата се раководи според идеологијата на Јосип Броз-Тито, а нејзин претседател бил Слободан Угриновски. На Парламентарните избори во 2006 и 2008, Титовите леви сили настапиле самостојно и освоиле околу 3.000 гласови, недоволни за влез во Собранието. На Локалните избори во 2009 Угриновски станал советник во Советот на Град Скопје, но бил лустриран како соработник на југословенските тајни служби за време на неговиот мандат. Парламентарните избори во 2011 година партијата влезе во коалиција со СДСМ. Поради несогласување со одлуката на СДСМ за бојкот на Локалните избори во 2013, Сојузот на Титови леви сили ја напуштил коалицијата. На Изборите во 2014 ја поддржале ГРОМ, новоформираната партија на Стевче Јакимовски. Партијата влегла во коалиција со ВМРО-ДПМНЕ за Парламентарните избори во 2016, но не освоила пратеничко место.
Парламентарните избори во 2020 година во коалиција со ВМРО-ДПМНЕ и не освоји пратенички мандат.

## Наводи

## Надворешни врски
*Фејсбук страница

Категорија:Политички партии во Македонија
Категорија:Појавено во 2005 година во Македонија
Партија за целосна еманципација на Ромите

**Партија за целосна еманципација на Ромите** — политичка партија која ги претставува Ромите во Македонија. Партијата е основана на 12 август 1990 од страна на Фаик Абди. По парламентарните избори во 1990, Абди станал првиот пратеник од ромска националност во македонското Собрание. Во периодот помеѓу 1994 и 1998 година, ПЦЕР имала двајца пратеници: Фаик Абди и Амди Бајрам. Партијата во периодот 1998–2011 дејствувала вонпарламентарно, сѐ до влегувањето на Самка Ибраимовски во Собранието како дел од коалицијата предводена од СДСМ. Ибраимовски е трет и актуелен претседател на партијата. Дел од членството на ПЦЕР во 2016, предводено од генералниот секретар Мемедов, ја напуштило партијата за да влезе во коалиција предводена од ВМРО-ДПМНЕ.
На парламентарните избори во 2020 година, партијата учествувала во коалиција предводена од СДСМ.

## Наводи

## Поврзано
*Список на политички партии во Македонија
*Политика на Македонија

## Надворешни врски
*Официјално мрежно место

Категорија:Политички партии во Македонија
Категорија:Појавено во 1990 година во Македонија
Парламентарни избори во Германија (1930)

**Парламентарни избори во Германија, 1930** —  парламентарни избори во Германија кои се одржале на 14 септември 1930.

На овие избори и покрај губењето на 10 пратенички места, Социјалдемократската партија на Германија останала најголемата партија во Рајхстагот освојувајќи 143 од 577 пратенички места. Националсоцијалистичката германска работничка партија го зголемила бројот на пратенички места од 12 на претходните претходните на 107.

Бројот на пратенички места на двете големи партии од Вајмарската коалиција, СПД и Центристичката партија не се намалил ниту зголемил што не било случај кај Германската народна партија. Двата клучни моменти во овие избори биле големиот број на добиени пратенички места на НСДАП (повеќе од 100 места) и Комунистичката партија (23 места).

## Резултати

## Наводи

Категорија:Избори во Вајмарската Република
Категорија:Парламентарни избори во Германија
Хавиер Морено

**Хавиер Морено** може да се однесува на:

* Хавиер Морено (новинар) (р. 1963) — шпански новинар
* Хавиер Морено (политичар) (р. 1965) — шпански политичар и член на Европскиот парламент
* Хавиер Морено (велосипедист) (р. 1984) — шпански друмски велосипедист
Дамјан Касапов

**Дамјан Касапов** ( во Смилево) — македонски револуционер, деец на Внатрешната македонско-одринско револуционерна организација.

## Животопис

Касапов е роден во 1877 година во Смилево, Отоманско Царство, во денешна Македонија. Завршил IV клас во машката гимназија во Битола и работел како учител. Влегол во редовите на ВМОРО во 1899 година.

Во Илинденското востание бил војвода на чета која броела 26 комити и земал учество во ослободувањето на неговото родно село. При избувнувањето на Балканската војна во 1912 година бил доброволец во македонско-одринските доброволни чети и служел во Штабот на I бригада. Во Првата светска војна бил подофицер во 11. дивизија.

Категорија:Дејци на ВМОРО
Категорија:Македонски револуционери
Категорија:Македонски општественици
Категорија:Учесници во Илинденското востание
Демократска лига на Бошњаците

**Демократска лига на Бошњаците** (босански: *Demokratski Savez Bošnjaka*) — македонска вонпарламентарна политичка партија, претставник на етничките Бошнаци во Македонија. Претседател на партијата е Рафет Муминовиќ. На парламентарните избори 2002 година, партијата освоила еден пратеник како дел од коалицијата предводена од СДСМ. Незадоволни од понудените места на кандидатските листи на СДСМ за парламентарните избори во 2006, Демократска лига на Бошњаците коалицирала со ДУИ.

## Наводи

Категорија:Политички партии во Македонија
Колет

**Колет** (француски: *Sidonie-Gabrielle Colette*, 28 јануари 1873 – 3&nbsp;август 1954) француска писателка на романи, кандидат за Нобелова награда за книжевност во 1948. Колет е една од најпознатите писателки во Франција особено земајќи предвид дека творела во време преплавено од машки писатели.

Нејзини најпознати дела се романите *Шери* (1920) и *[[Жижи (роман)|Жижи]]* (1944), иако нејзина помалку позната книга *Лозанките на лозјето* е една од стоте книги на векот според ''Ле Монд''. *Жижи* е адаптирана во филм и во театарска претстава.

## Дела
* 1900 : *Claudine à l'école*
* 1901 : *Claudine à Paris*
* 1902 : *Claudine en ménage*
* 1903 : *Claudine s'en va*
* 1904 : *Minne*
* 1904 : *Dialogues de bêtes* (оригинален наслов : *Sept dialogues de bêtes*)
* 1907 : *La Retraite sentimentale*, со илустрации на Жорж Гобо
* 1908 : *Les Vrilles de la vigne*
* 1909 : *L'Ingénue libertine*
* 1910 : *La Vagabonde*
* 1913 : *L'Entrave*
* 1913 : *L'Envers du music-hall*
* 1913 : *Prrou, Doucette et quelques autres*
* 1916 : *La Paix chez les bêtes*
* 1917 : *Les Heures longues*
* 1918 : *Dans la foule*
* 1919 : *Mitsou ou Comment l'esprit vient aux filles*
* 1920 : *Chéri*
* 1922 : *La Chambre éclairée* 
* 1922 : *La Maison de Claudine*
* 1923 : *Le Blé en herbe*
* 1924 : *La Femme cachée* (nouvelles)
* 1925 : *L'Enfant et les Sortilèges* (опера со музика на Морис Равел)
* 1926 : *La Fin de Chéri*
* 1928 : *La Naissance du jour*
* 1929 : *La Seconde*
* 1930 : *Sido*
* 1932 : *Le Pur et l'Impur* (отпрвин се појавува под насловот: *Ces plaisirs…*)
* 1933 : *La Chatte*
* 1934 : *Duo*
* 1934 : *Affaires de cœur*
* 1936 : *Mes apprentissages*
* 1936 : *Splendeur des papillons*, Librairie Plon
* 1937 : *Bella-Vista*
* 1938 : *La Jumelle noire*
* 1939 : *Le Toutounier* (продолжение на *Duo*)
* 1940 : *Chambre d'hôtel*
* 1941: *Julie de Carneilhan*
* 1941 : *Journal à rebours*
* 1943 : *Le Képi*
* 1943 : *Nudité*
* 1944 : *[[Жижи (роман)|Gigi]]*
* 1944 : *Paris de ma fenêtre*
* 1946 : *L'Étoile Vesper*
* 1949 : *Le Fanal bleu*
* 1953 : *Paradis terrestre*

## Наводи


Категорија:Родени во 1873 година
Категорија:Починати во 1954 година
Категорија:Француски романописци
Категорија:ЛГБТ-писатели
Категорија:Погребани на гробиштата „Пер Лашез“
Категорија:Велеофицери на Легијата на честа
Фантомот на операта

мини|Фантомска опера на Андре Кастањ
***Фантомот на операта*** () — роман од францускиот писател Гастон Леру. Романот се појавува како фељтон во списанието *Le Gaulois *(од септември 1909 до јануари 1910), а во целост е објавен во март 1910.

Романот е инспириран од љубовна приказна на стара опера и од гласините дека постојат тајни лавиринити и одаи под париската опера во втората половина на XIX век. Од друга страна Леру е поттикнат и од пожарот на Базар де ла Шарите, годишен саем, кој на 4 мај, 1897 е причина за многу жртви.

Во романот се раскажува за прима-дона на париската опера која за време на една изведба е киднапирана од „фантом“. Насловниот лик ја носи девојката во својот стан каде и ја изјавува љубовта, додека таа се обидува да ја открие мистеријата зад неговата маска.

## Наводи

Категорија:Романи од 1909
Категорија:Француски романи
Лига на шампиони во ракомет за жени 2016-2017

**Лигата на шампионите во ракомет за жени за сезоната 2016-2017** е 24-тото издание на ракометната лига на шампиони во женска конкуренција, најсилното натпреварување на женските ракометни клубови во Европа, организирано и спроведено од страна на Европската ракометна федерација.

Екипата на ЧСМ Букурешт влегла како бранител на титулата. Во финалето на 7 мај 2017, екипата на Ѓер ја освоила својата трета титула, со победата од 31-30 над Вардар по продолженија

## Распределба на екипите
13 екипи директоно се квалификувале за групната фаза.

*БТ = Бранител на титулата

## Фаза и датуми на извлекување
Ждрепката за квалификациите и групната фаза била извлечена во Глоструп, Данска.

## Квалификации
### Прв квалификациски турнир

### Втор квалификациски турнир

### Трет квалификациски турнир

## Групна фаза
Ждрепката за групната фаза се одржала на 1 јули 2016 година во 13:00 часот.

Во секоја група, екипите играат едни против други во двоен раунд-робин формат, со домашни натпревари и гостувања.

### Група А

* Будуќност, Мец и Туринген се квалификувале за втората фаза.

### Група Б

* Вардар, Ференцварош и Астраханочка се квалификувале за втората фаза.
* *Head to Head*: Астраханочка - Лајпциг 54-54 (вкупен резултат). Астраханочка поминала понатаму поради поголем број на дадени голови во гости.

### Група Ц

* Ѓер Ауди ЕТО, ЧСМ Букурешт и Мидтјиланд се квалификувале за втората фаза.
* *Head to Head*: ЧСМ Букурешт - Мидтјиланд 47-44 (вкупен резултат).

### Група Д

* Крим, Ларвик и Есбјерг се квалификувале за втората фаза.
* *Head to Head*: Ларвик - Есбјерг 61-53 (вкупен резултат).

## Главна фаза
Бодовите освоени во првата фаза против квалификувани екипи се пренесуваат.

### Група 1

### Група 2

## Нокаут фаза
Првите четири екипи од секоја група во главната фаза се квалификуваат за нокеут фазата.
### Четвртфинале

|}

### Фајнл Фор


#### Финале

## Екипа победник

## Награди и статистика
### Ол-Стар Тим
Ол-стар тимот и наградите биле објавени на 5 мај 2017.

### Други награди

### Најдобри стрелци

## Наводи



## Надворешни врски

* 

2016-2017
Категорија:Ракометот во 2016 година
Категорија:Ракометот во 2017 година
Тимоти Спол

**Тимоти Леонард Спол**, ОБИ (роден на 27 февруари 1957 г.) — англиски глумец. Тој станал познат во Обединетото Кралство по улогата во комичната серија *[[Ауфвидерзен, Пет]]* од 1983 година.

Спол добил критички пофалби за улогата во *[[Тајни и лаги (филм)|Тајни и лаги]]* (1996), за која бил номиниран за наградата ВАФТА за најфобар глумец во главна улога. Подоцна, тој глумел во *[[Последниот самурај]]* (2003), го играл Питер Петигру во филмскиот серијал ''Хари Потер'' (2004-2010), Алберт Пирпоинт во *[[Пирпоинт (филм)|Пирпоинт]]* (2005), Бидл Бамфорд во *[[Свини Тод - Монструозниот бербер од улицата Флит]]* (2007), Питер Тејлор во *[[Проклетиот Јунајтед]]* (2009) и Винстон Черчил во *[[Говорот на кралот]]* (2010). Спол исто така глумел во телевизискиот документарен филм *[[Тимоти Спол: ...на море]]* (2010–2012).

Во 2014 година, Спол ја освоил наградата за најдобар глумец на Канскиот филмски фестивал за изведбата на ликот на Вилијам Тарнер во биографскиот филм *[[Господин Тернер]]*.

## Ран живот
Спол, трет од четири сина во семејството, е роден во Лондон. Неговата мајка, Силвија, била фризерка, а неговиот татко, Јозеф Л. Спол, бил поштенски работник. Тој изучувал глума на националниот младински театар и на Кралската академија за драмски уметности, каде добил награда за најперспективен глумец во својата година.

## Личен живот
Спол и неговата сопруга Шејн имаат три деца: Палскал (роден во 1976 г.), Рејф (роден во 1983 г.), кој исто така е глумец, и Мерседес (родена во 1985 г.). Тој живее во предградието Форест Хил, во југоисточен Лондон.

Во 1996 година, на Спол му била дијагностицирана акутна мијелоцитна леукемија, но оттогаш состојбата му е подобрена.

## Наводи

## Надворешни врски

* 

Категорија:Родени во 1957 година
Категорија:Англиски глумци
Категорија:Офицери на Редот на Британската Империја
Категорија:Луѓе од Лондон
Категорија:Англиски филмски глумци
Роденденска торта

**Роденденска торта** е било кој вид на торта што се служи за време на прославата на роденденот во западно европските земји, уште од 19 век. Традицијата на пеење родендеска песна и сечење на родендеска торта е дел од европската култура. Поставувањето на запалени свеќички на тортата се појавува во Германија во XVIII век. Во светот постојат различни водови на роденденски торти, и не постои еден вид торта или правило за тоа каква торта може да се нарече *роденденска*.

## Историја
мини|лево|Украсена роденденска торта
Се смета дека во Стар Рим и Стара Грција за роденден се служеле 'торти' направени од брашно, јатки и мед, како и за свадба. Во Европа, зборовите „колач“ и „леб“ се преклопувале, и единствената разлика меѓу нив била што колачот треба да е благ, а лебот не. Во 15 век во Германија, пекарите продавале некој вид на колач наменет за роденденска прослава, и ова се смета за почеток на роденденските торти какви што ги знаеме денес. Тортите кои се правеле во текот на 17 век, содржеле декорација, по што потсетуваат на денешните роденденски торти.

Денес вообичаено е пред славеникот да се изнесе торта или колач со запалени свеќички. Славеникот ги дува свеќите, а присутните му пеат роденденска песна. Најчесто се пее песната „Среќен роденден“ во земјите од англиското говорно подрачје, или нејзин превод на јазикот на земјата каде се слави, или пак некоја соодветна песна. Факт е дека изразот „Среќен роденден“ (Happy Birthday) се појавил напишан декоративно на тортите дури откако роденденската песна („Happy Birthday to You“) била популаризирана на почетокот на 20 век.

## Роденденската торта како мотив во уметноста и во популарната култура
* „Секој деветти ноември“ — краток расказ на македонската писателка Оливера Ќорвезироска од 2021 година.
* „Роденденска торта“ (англиски: *Birthday Cake*) — песна на американското дуо Cibo Matto од 1996 година.

## Поврзано
* Свадбена торта
* Список на десерти
* Роденден

## Наводи

Категорија:Торти
Категорија:Родендени
Категорија:Традиции
Дени Вилнев

**Дени Вилнев** (; роден на 3 октомври 1967 г.) — канадски филмски режисер и сценарист.

Тој е трикратен добитник на Наградата Џини за најдобар режисер за филмовите *[[Вител (филм)|Вител]]* во 2001 година, *[[Политехника (филм)|Политехника]]* во 2010 година и *[[Пожар (филм)|Пожар]]* во 2011 година. Сите три Филмови исто така ја добиле наградата Џини за најдобар филм. Филмот *Пожар* бил номиниран за Оскар за најдобар странски филм. Меѓународно, тој е најмногу познат по трилер филмовите *[[Затвореници (филм од 2013)|Затвореници]]* (2013) и *[[Сикарио (филм од 2015)|Сикарио]]* (2015), како и критички пофалениот научнофанатастичен филм *[[Пристигнување (филм)|Пристигнување]]* (2016).

## Филмографија

## Наводи

## Надворешни врски

* 

Категорија:Родени во 1967 година
Категорија:Живи луѓе
Категорија:Канадски режисери
Категорија:Канадски сценаристи
Алесандро де Марки

**Алесандро де Марки** може да се однесува на следниве личности:

* Алесандро Де Марки (диригент) (р. 1962) — италијански диригент
* Алесандро Де Марки (велосипедист) (р. 1986) — италијански велосипедист
Огист Маке

**Огист Маке** (; 13 септември 1813 Париз – 8 јануари 1888) — француски писател, познат по соработката со романописецот Александар Дима, на кој му помогнал да ги напише, меѓудругото, *[[Грофот од Монте Кристо]]* и *[[Тројцата мускетари]]*.

## Животопис
Маке е роден во Париз, во 1813. Бил образуван во средното училиште Карло Велики каде станал професор на 18 години. Иако учел за историчар, се свртил кон книжевноста и се зближил со книжевници како Теофил Готје и Жерар де Нервал.

Преку Нервал, се запознал со веќе прославениот Дима во 1838. Маке му дал драма на Дима која ја усовршил и ја објавил во успешната претстава *Батилда*. Заедно почнале да пишуваат историски романи, така што Маке ги создавал ликовите и заплетот, а Дима додавал детали и дијалози. По молба и препорака од издавачите името на Маке било изоставувано од главната страна на книгите, а Маке бил добро платен за возврат. Нивната соработка прекинала во 1851.

Маке самиот продолжува да пишува неколку историски романи, драми и една опера. Во 1861, станува офицер на легијата на честа. Маке умира во големо богатство. Закопан е на гробиштата Пер Лашез во Париз.

## Наводи

Категорија:Француски романописци
Категорија:Погребани на гробиштата „Пер Лашез“
Категорија:Родени во 1813 година
Категорија:Починати во 1888 година
Јулија Крстева

**Јулија Крстева** (; родена на 24 јуни 1941) — бугарско-француски филозоф, книжевен критичар, психоаналитичар, феминист и од неодамна, романописец. Крстева живее и работи во Франција уште од 1960-ите. Во моментов е професорка на универзитетот Париз-Дидро. Крстева е исто така основач и управител на комитетот за доделување на наградата Симон де Бовоар.

Крстева достигнува меѓународна слава по објавувањето на првата книга, *Semeiotikè*, во 1969. Нејзиното големо животно дело брои книги и есеи на темите како интертекстуалноста,  семиотиката и идејата за абјектот, во полето на лингвистиката, книжевната теорија и критика, психоанализата, биографијата и автобиографијата, политичката и културната анализа, уметноста и историјата на уменоста.

## Животопис
Родена во Сливен, Бугарија во христијанско семејство, Крстева е ќерка на црковен сметководител. Крстева и сестра и како деца посетувале франкофонско училиште. Во раната младост, Крстева се запознава со делото на Михаил Бакхтин. Таа се запишува на Софискиот универзитет, а како пост-дипломец добива истражувачка стипендија која и дозволува да се пресели во Франција во декември 1965, на само 24 години. Продолжува да се образува на неколку француски универзитети, каде работи по менторство на неколку познати мислители, меѓу кои Ролан Барт и Лусијен Голдман. На 2 август 1967, Крстева се мажи за писателот Филип Солерс, *родено име* Филип Жојо.

Крстева има предавано и во САД, на универзитетот Колумбија во раните 1970-ети, каде останува посетувачки професор. Крстева има објавувано книги и под името Јулија Жојо.

## Наводи

Категорија:Родени во 1941 година
Категорија:Француски филозофи
Категорија:Француски романописци
Категорија:Бугарски писатели
Категорија:Офицери на Легијата на честа
Категорија:Апсолвенти на Софискиот универзитет
Категорија:Живи луѓе
Категорија:Француски феминистки
Тројцата мускетари

***Тројцата мускетари*** () — еден од најпознатите романи на Александар Дима, отпрвин објавен како фељтон во весникот *Ле Сиекл* од март до јули 1844, а подоцна во неколку тома објавен е прво во 1846, а подоцна придружен со илустрации и во 1846. Романов е првиот дел од триологијата „мускетарите“, проследен од *Дваесет години подоцна* (1845) и *Грофот од Браглон* (1847).

Романот ги раскажува авантурите на сиромашното 18-годишно момче, Д'Артањан, кое доаѓа во Париз да им се придружи на мускетарите. Момчето се спријателува со Атос, Портос и Арамис, мускетари на кралот Луј XIII. Четворицата се спротивставуваат на премиерот, кардиналот Де Ришелје и неговите помошници грофот Де Рошфор и убавата, но таинствена Милејди де Винтер, за да ја спасат честа на француската кралица.

Со многубројните двобои, битки и пресврти карактеристични за романтизмот, *Тројцата мускетари* е совршен пример за историско-авантуристички роман. Покрај жанровската определба, романот го илустрира тогашниот актуелен судир помеѓу републиканците и монархистите, конфликтот кој четири години по издавањето на романот води до прочуената Француска револуција. Сѐ уште популарен романот е одново и одново доживува филмски, телевизиски и театарски адаптации.

## Наводи

## Надворешни врски

*
*Историјат на мускетарите на Дима, ги покажува односите на ликовите со вистинската историја.
*Збирка на врски за Дима
*''Тројцата Мускетари''. Помошен материјал со илустрации.
*Дискусија за делото
*Библиографија и наводи за ''Тројцата Мускетари

Категорија:Романи од 1844 година
Категорија:Романи на Александар Дима
Категорија:Француски романи
Џери Цукер

мини|десно|200px|исправено|Цукер на 4 ноември, 2006

**Џери Г. Цукер** (роден на 11 март 1950 г.) — американски филмски режисер, продуцент и сценарист.

Тој е познат по режирање на комедии како *[[Авион!]]* (1980), *[[Гол пиштол]]* (1988) и Трка на стаорци (2001). Неговиот трилер филм *[[Дух (филм)|Дух]]* (1990) бил номиниран за Оскар за најдобар филм, и освоил два Оскари во други категории.

## Филмографија

## Наводи

## Надворешни врски
* 

Категорија:Родени во 1950 година
Категорија:Американски режисери
Категорија:Живи луѓе